נחתת חכמה לחקר הירח

נחתת חכמה לחקר הירח (SLIM) היא משימה לחקר הירח של הסוכנות היפנית לחקר החלל (JAXA). בשנת 2017 התוכנית הייתה שהנחתת תשוגר בשנת 2021, אך הדבר נדחה ל-2023 בגלל עיכובים במשימת הדמיה וספקטרוסקופיה של רנטגן (XRISM). ב-6 בספטמבר 2023 בשעה 23:42 UTC (7 בספטמבר 08:42 שעון יפן), שוגרה משימת XRISM בהצלחה. SLIM נפרדה מ-XRISM מאוחר יותר באותו יום. ב-1 באוקטובר 2023 הנחתת ביצעה את תמרון המעבר הירחי. הנחתת נכנסה למסלול הירח ב-25 בדצמבר 2023 ונחתה ב-19 בינואר 2024 בשעה 15:20 UTC, ובכך הפכה יפן למדינה החמישית שמבצעת נחיתה על הירח.

 רקע 
כמשימת הירח הראשונה של יפן, SLIM נועדה להדגים נחיתת ירח מדויקת. במהלך הירידה זיהתה הגשושית מכתשי ירח על ידי יישום טכנולוגיה ממערכות זיהוי פנים, וקבעה את מיקומה תוך שימוש בנתוני תצפית שנאספו על ידי המקפת סלן (Kaguya). הנחתת כיוונה לנחיתה רכה בטווח דיוק של 100 מטר. לשם השוואה, הדיוק של מודול הירח אפולו 11 משנת 1969 היה אליפסת נחיתה באורך של 20 ק"מ וברוחב של 5 ק"מ.

לדברי יושיפומי אינטני, סמנכ"ל המכון למדעי החלל והאסטרונאוטיקה (ISAS), הצלחה בנחיתה מדויקת במיוחד תוביל לאיכות מוגברת של חקר החלל. העלות הצפויה לפיתוח פרויקט זה היא 18 מיליארד ין, או 121.5 מיליון דולר.

 היסטוריה 
תוכנית המשימה שלימים נודעה בשם SLIM הייתה קיימת בשנת 2005, בתור Small Lunar Landing Experiment Satellite. ב-27 בדצמבר 2013, ISAS קראה להציע הצעות עבור "בחירה באופן תחרותי של משימה הממוקדת בגודל בינוני ", ו-SLIM הייתה בין שבע ההצעות שהוגשו. ביוני 2014, SLIM עברה את הבחירה לחצי הגמר יחד עם משימת ההדגמה של הטכנולוגיה DESTINY+, ובסופו של דבר נבחרה SLIM בפברואר 2015. באפריל 2016, SLIM קיבלה מעמד של פרויקט בתוך JAXA, ובמאי של אותה שנה קיבלה מיצובישי אלקטריק (MELCO) את החוזה לבניית החללית.

SLIM לא הייתה נחתת הירח היפנית הראשונה שנבנתה לפעולה על פני הירח; ב-27 במאי 2016 נאס"א הודיעה כי הנחתת OMOTENASHI (טכנולוגיות חקר ירח יוצאות מהכלל שהודגמו על ידי Nano Semi-Hard Impactor) שפותחה במשותף על ידי JAXA ואוניברסיטת טוקיו בתצורת קיובסאט אמורה להיות משוגרת כמטען משני על מערכת שיגור החלל (SLS) ארטמיס 1. OMOTENASHI נועדה לפרוס נחתת ירח קטנה במשקל 1 ק"ג; עם זאת, ב-21 בנובמבר 2022, הודיעה JAXA שהניסיונות לתקשר עם החללית פסקו, משום שהתאים הסולאריים לא הצליחו לייצר חשמל מפני שהם פונים הרחק מהשמש, והם לא יפנו שוב לכיוון השמש עד מרץ 2023.

בשנת 2017, בגלל קשיי מימון שנבעו מעלות הפיתוח של XARM (XRISM), התחלפה ההשקה של SLIM מטיסת אפסילון ייעודית לטיסת שיתוף H-IIA, כאשר החיסכון בעלויות שיתקבל יועבר לפיתוח לוויינים אחרים שנמצאים בפיגור בלוח הזמנים עקב XRISM.

 רוברים 
 רכב טיול ירחי 1 
Lunar Excursion Vehicle 1 (LEV-1) הוא רובר שינוע באמצעות מנגנון דילוג. לרובר יש ציוד לתקשורת ישירה לכדור הארץ, מצלמות בספקטרום הנראה בזווית רחבה, ציוד חשמלי קטן ואנטנות פס UHF שנלקחו מ־MINERVA ו־OMOTENASHI.

מטען ייעודי למחקר מדעי:
 מד חום
 מוניטור קרינה
 מד שיפוע

 רכב טיול ירחי 2 
רכב טיול ירחי 2 (LEV-2) או , הוא רובר זעיר שפותח על ידי JAXA בשיתוף פעולה עם Tomy, Sony Group ואוניברסיטת דושישה, שהותקן על SLIM. משקלו של הרובר הוא 250 גרם, גודלו כגודל כדור-בסיס והוא מצויד בשתי מצלמות קטנות. LEV-2 יכול לשנות את צורתו כדי לזחול על פני הירח במשך כשעתיים. זהו הרובר השני מסוגו שמנסה לפעול על פני הירח, הראשון היה במשימת Hakuto-R 1, שהתרסק יחד עם הנחתת לפני שניתן היה לפרוס אותה.

 משימה 
ממוזער|שמאל|הנחתת נחתה בים הצוף (מסומן בעיגול)
SLIM שוגרה בהצלחה יחד עם טלסקופ החלל להדמיית רנטגן וספקטרוסקופיה (XRISM) ב-6 בספטמבר 2023 בשעה 23:42 UTC (7 בספטמבר 08:42 שעון יפן). תוכננה לנחות ליד מכתש שיולי (25.2°E ,13.3°S) במסלול גבול יציבות חלש . SLIM נכנס למסלול הירח ב-25 בדצמבר שעון יפן.

נחתת הירח, שכונתה צלף ירח בשל יכולתה לנחות באליפסת נחיתה מדויקת של עד , נגעה בירח ב-19 בינואר 2024 בשעה 15:20 UTC, בים הצוף, דרומית למכתש תיאופילוס. יפן הפכה בכך לאומה החמישית שהצליחה להנחית חללית מבצעית על הירח, אחרי ברית המועצות, ארצות הברית, סין והודו.

אף על פי ש-SLIM נחתה בהצלחה, הנחתת סבלה מבעיה טכנית בפאנלים הסולאריים שלה, שפנו לכוון ההפוך מהשמש בתחילת יום הירח, ולכן לא הצליחו לייצר מספיק כוח. הנחתת הייתה מסוגלת לפעול על סוללה פנימית לפרק זמן קצר, אך הושבתה ידנית ב-19 בינואר 2024 בשעה 17:57 UTC (20 בינואר 02:57 שעון יפן) כדי למנוע פריקת יתר של הסוללה. מפעילי המשימה מקווים שהנחתת תתעורר לאחר מספר ימים כאשר אור השמש יפגע בפאנלים הסולאריים.

שני הרוברים LEV-1 ו-LEV-2, שנפרסו בזמן שהנחתת ריחפה רגע לפני שנחתה, פועלים כמתוכנן, כאשר LEV-1 מתקשר באופן עצמאי לתחנות הקרקע.

 ראו גם

 סוכנות החלל היפנית
היטן
צ'אנדריאן 3

 קישורים חיצוניים 


 דף פרויקט JAXA, SLIM
 ISAS/JAXA, דף המשימה SLIM

 הערות שוליים 

קטגוריה:גשושיות יפניות
קטגוריה:משימות לחקר הירח
קטגוריה:דפים עם נקודות ציון חסרות בוויקינתונים
קטגוריה:תוכנית החלל היפנית